मॉर्निंग वॉक पर गईं प्रीति जिंटा को पेड़ पर टंगा दिखा कुछ ऐसा, Video उड़ा देगा होश  
मॉर्निंग वॉक पर निकली एक्ट्रेस को दिखा कुछ ऐसा
वीडियो शेयर कर एक्ट्रेस ने कही ये बात
सोशल मीडिया पर वायरल हो रहा है वीडियो
बॉलीवुड एक्ट्रेस प्रीति जिंटा (Preity Zinta) इन दिनों सोशल मीडिया पर काफी एक्टिव नजर आ रही हैं. उनकी फोटो हो या वीडियो, देखते ही देखते सोशल मीडिया पर छा जाती हैं. ऐसा ही कुछ उनके हाल ही के एक वीडियो में भी देखने को मिला. प्रीति जिंटा (Preity Zinta) ने इस वीडियो को मॉर्निंग वॉक के दौरान शूट किया है, और बहुत ही जोरदार वीडियो है. इस वीडियो में नजर आ रहा है कि प्रीति जिंटा जैसे ही किसी के घर के आगे से निकलती हैं तो उन्हें चारों तरफ पेड़ों पर भूत लटके दिखाई दिए. प्रीति जिंटा (Preity Zinta) का यह वीडियो सोशल मीडिया पर खूब वायरल हो रहा है, साथ ही लोग इस पर जमकर कमेंट भी कर रहे हैं. 
Morning walks in LA are most eventful In October - यानी की - हैलोवीन आ रही है ???? #Ting #halloweentime
A post shared by  Preity G Zinta (@realpz) on Oct 6, 2019 at 11:35pm PDT
प्रीति जिंटा (Preity Zinta) का यह वीडियो लॉस एंजिलिस का है, जहां जल्द ही हैलोवीन फेस्टिवल शुरू होने वाला है. ऐसे मौके पर लोगों ने अपने घरों को खौफनाक तरीके से सजाया है. जिसे देखकर किसी के भी पसीने छूट सकते हैं. इस वीडियो को साझा करते हुए प्रीति जिंटा ने लिखा, "अक्टूबर में लॉस एंजिलिस में मॉर्निंग वॉक मजेदार होती है. यानी कि...हैलोवीन आ रहा है." इससे पहले प्रीति जिंटा ने एक और वीडियो साझा किया था, जो काफी मजेदार था. इस वीडियो में एक गाय ट्रैफिक रूल्स फॉलो करती दिखाई दे रही है. इसे साझा करते हुए एक्ट्रेस ने लिखा था कि सीखो ट्रैफिक रूल्ज किस तरह फॉलो करते हैं. 
एसे देख के सीखों ट्रैफ़िक रूल्ज़ कैसे फ़ॉलो करते है Forget people even our animals obey traffic rules. Don't believe me - watch this ???? #sundayfunday #ting
A post shared by  Preity G Zinta (@realpz) on Oct 6, 2019 at 12:32am PDT
बॉलीवुड की दमदार एक्ट्रेस प्रीति जिंटा (Preity Zinta) ने फिल्म 'दिल से' से एक्टिंग की दुनिया में कदम रखा था. दिल से में अपने रोल के लिए प्रीति जिंटा को फिल्मफेयर अवॉर्ड भी मिला था. हिंदी सिनेमा के अलावा प्रीति जिंटा तेलुगू, पंजाबी और इंग्लिश फिल्मों में भी अपना हाथ आजमा चुकी हैं. अपने करियर के दौरान एक्ट्रेस ने सोल्जर, क्या कहना, चोरी-चोरी चुपके चुपके, दिल चाहता है, कोई मिल गया, कल हो ना हो, फर्ज, वीर जारा, सलाम नमस्ते, कभी अलविदा ना कहना और दिल है तुम्हारा जैसी फिल्मों में मुख्य भूमिका निभाई है.